joelniklaus/EU_Wikipedias huggingface dataset:
Δημοτικό Ωδείο Καβάλας

Το Δημοτικό Ωδείο Καβάλας κτίσθηκε το 1884, αρχικά ως κατοικία των αδελφών Γρηγοριάδη. Είναι ένα κτίσμα με καθαρά νεοκλασικά στοιχεία (αετώματα, ψευδοκίονες, πλαίσια παραθύρων, ρομβοειδή γεωμετρικά σχήματα κάτω από αυτά κτλ.). Πήρε τη σημερινή του μορφή μετά το τέλος του Α΄ Παγκοσμίου Πολέμου όταν και τροποποιήθηκε για να στεγάσει την Αγροτική Τράπεζα από το 1929 έως το 1960 όπου και εγκαταλείφθηκε. Από τον Οκτώβριο του 1990 στεγάζει το Δημοτικό Ωδείο Καβάλας.

Στις μέρες μας λειτουργεί ως το Δημοτικό Ωδείο της Καβάλας και στεγάζει τις εξής σχολές: Ακορντεόν, Αρμονίου, Βιολιού, Βυζαντινής Μουσικής, Κλαρινέτου, Κρουστών, Κιθάρας, Μονωδίας, Προπαιδείας, Πιάνου, Τρομπέτας, Τσέλου, Φλάουτου, Φλογέρας και Ανωτέρων Θεωρητικών. Επίσης κάθε χρόνο διοργανώνει το Διεθνές Μουσικό Φεστιβάλ «Γ.Α. ΠΑΠΑΪΩΑΝΝΟΥ», καθώς και Διεθνή Μουσικά Σεμινάρια.

Δίπλα από το σημερινό ωδείο βρίσκεται το κτίριο του παλιού ωδείου της Καβάλας, μοναδικό δείγμα αρχιτεκτονικής του γαλλικού ροκοκό στην πόλη. Όλες οι εξωτερικές επιφάνειες είναι κατάφορτες από διακοσμητικά γλυπτά στοιχεία. Το κτίσμα χτίστηκε την ίδια περίοδο με το σημερινό ωδείο, ωστόσο είναι πλέον εντελώς εγκαταλελειμμένο.

Παραπομπές

Εξωτερικοί σύνδεσμοι
 
 http://visitkavala.gr/sightseeing/dimotiko-odeio-kavalas/

Καβάλα
Λιμός στην Υεμένη (2016-παρόν)

Ο λιμός στην Υεμένη ξεκίνησε από το 2016 ως απόρροια του Υεμενικού εμφυλίου πολέμου. Έχει περιγραφεί από τα Ηνωμένα Έθνη ως η μεγαλύτερη σύγχρονη ανθρωπιστική κρίση, και πάνω από 17 εκατομμύρια κατοίκων της Υεμένης βρίσκονται σε κίνδυνο, εκ των οποίων τα 3,3 εκατομμύρια είναι παιδιά και έγκυες ή λεχώνες γυναίκες και υποφέρουν από οξύ υποσιτισμό. Πάνω από 50.000 παιδιά έχουν πεθάνει από έλλειψη τροφής κατά την διάρκεια μόνο του 2017. Η περιοχή όπου το πρόβλημα εμφανίζεται να είναι εντονότερο είναι το κυβερνείο Αλ Χουντάιντα στα δυτικά παράλια της χώρας, όπου περίπου 100.000 παιδιά υποφέρουν από υποσιτισμό. 

Η κατάσταση έχει προκληθεί από τον εμπορικό αποκλεισμό που έχει επιβληθεί στην χώρα από την Σαουδική Αραβία με τον σκοπό της πρόκλησης λιμού, την συγκεκριμένη στόχευση των συστημάτων παροχής ύδρευσης από τις στρατιωτικές δυνάμεις της Σαουδικής Αραβίας σύμφωνα με την UNICEF, και την συστηματική παρεμπόδιση παράδοσης ανθρωπιστικής βοήθειας στην περιοχή από την Σαουδική Αραβία σύμφωνα με τα Ηνωμένα Έθνη. Ταυτόχρονα υπάρχει και ξέσπασμα επιδημίας χολέρας με 5.000 νέα περιστατικά καθημερινώς,Έντονες επικρίσεις έχουν επίσης δεχθεί και οι ΗΠΑ για την στήριξη που παρέχουν στην Σαουδική Αραβία παρά τις ενέργειες των δυνάμεων της στην Υεμένη. Σύμφωνα με το περιοδικό πολιτικοοικονομικής The Economist, άλλο ένα κύριο αίτιο του λιμού είναι η ευρεία δημοφιλία της καλλιέργειας και κατανάλωσης του φυτού κατ, το οποίο χρησιμοποιείται ως ναρκωτικό και για την καλλιέργεια του απαιτούνται σημαντικές ποσότητες νερού. Η καλλιέργεια του κατ ελέγχεται αποκλειστικά από τους αντάρτες Χούθι.

Τον Οκτώβριο του 2018, τα Ηνωμένα Έθνη προειδοποίησαν πως αν συνεχιστεί η κατάσταση ως έχει τότε ο λιμός θα εξελιχθεί στον χειρότερο των τελευταίων 100 ετών. Τον επόμενο μήνα, μια έκθεση από το Save the Children εκτιμά ότι 85.000 παιδιά ηλικίας κάτω των πέντε ετών έχουν πεθάνει από την πείνα. Η έκταση του λιμού έχει συγκριθεί με το Γολοντομόρ κατά την δεκαετία του 1930 στην σοβιετική Ουκρανία.

Τον Νοέμβριο του 2018, σύμφωνα με άρθρο της New York Times, 1,8 εκατομμύρια παιδιά στην Υεμένη ήταν σοβαρά υποσιτισμένα. 

Στις 3 Αυγούστου 2019, μια έκθεση των Ηνωμένων Εθνών ανέφερε ότι οι Ηνωμένες Πολιτείες, το Ηνωμένο Βασίλειο και η Γαλλία μπορεί να είναι συνένοχοι για τη διάπραξη εγκλημάτων πολέμου στην Υεμένη, πουλώντας όπλα και υποστηρίζοντας τον συνασπισμό υπό την ηγεσία της Σαουδικής Αραβίας, ο οποίος χρησιμοποιεί την πείνα των αμάχων ως πολεμική τακτική.

Παραπομπές

Ιστορία της Υεμένης
Λιμοί στην Ασία
Αλ Χουντάιντα

Η αλ Χουντάιντα (, επίσης αποδίδεται ως Χοντέντα, Χοντέιντα, Χουντάυντα ή Χοντέιντα) είναι η τέταρτη μεγαλύτερη πόλη της Υεμένης και το κύριο λιμάνι της χώρας στην Ερυθρά Θάλασσα. Έχει πληθυσμό 2.400.000 κατοίκων, και αποτελεί την έδρα του κυβερνείου Αλ Χουντάυντα.

Ιστορία

Σύμφωνα με τα ισλαμικά χρονικά, η ονομασία αναφέρθηκε για πρώτη φορά το έτος 1454/55, και έως την δεκαετία του 1520 είχε αναπτυχθεί σε σημαντική πόλη με τον ερχομό των Οθωμανών. Κατά το χρονικό του 1854 του μαλαϊκής καταγωγής ταξιδιώτη Αμπντουλά μπιν Αμπντούλ Καντίρ το οποίο συνέταξε κατά το ταξίδι του χατζ στην Μέκκα, περιέγραψε πως στην πόλη ήταν ευρεία η συνήθεια της κατανάλωσης του φυτού κατ το οποίο έχει επίδραση ναρκωτικού.

Κατά τα τέλη του 19ου αιώνα υπήρξε σημαντικό κέντρο εξαγωγών με την εμπορική δραστηριότητα να επικεντρώνεται στο εμπόριο καφέ, βαμβακιού, χουρμάδων και δερμάτων. Σταδιακά ωστόσο έχασε τον κεντρικό του ρόλο από την πόλη του Άντεν στις αρχές του 20ού αιώνα η οποία βρισκόταν σε ασφαλέστερη τοποθεσία. Ο καφές που παράγονταν στην Χουντάυντα ωστόσο εξακολουθούσε να φημίζεται για την ποιότητα του.

Κατά την διάρκεια του Α΄ Παγκοσμίου Πολέμου το 1914, στην περιοχή είχε την βάση του γερμανικός σταθμός ραδιοσημάτων, ο οποίος χρησιμοποιούνταν ως σημείο αναμετάδοσης επικοινωνιών από την Κωνσταντινούπολη προς την Γερμανική Δυτική Αφρική, καθώς και για την εκπομπή προπαγάνδας έναντι των αγγλικών δυνάμεων στο Σουδάν, Σομαλία και Αβυσσινία.Το 1920 η πόλη θεωρούνταν από τους Βρετανούς ως φτωχή με στοιχειώδεις μόνο λιμενικές υποδομές, ακατάλληλες για μεγάλα πλοία. Η πόλη ωστόσο ήταν γνωστή ως το κέντρο κατασκευής πλοιάριων τύπου ντόου (βάρκες αραβικού τύπου), όπως και για τις βιοτεχνίες βυρσοδεψίας και υποδημάτων σανδαλίων.

Η πόλη καταλήφθηκε για μικρό χρονικό διάστημα κατά τον πόλεμο Σαουδικής Αραβίας-Υεμένης το 1934.

Το 1961 ολοκληρώθηκε η κατασκευή του αυτοκινητοδρόμου προς την Σαναά, την πρωτεύουσα της χώρας. Το ίδιο έτος, σημειώθηκε πυρκαγία μεγάλης έκτασης η οποία κατέστρεψε το μεγαλύτερο τμήμα της Χουντάιντα. Η πόλη ξανακτίστηκε, ειδικά οι υποδομές στο λιμάνι της, με βοήθεια από την ΕΣΣΔ, και αποτέλεσε σοβιετική ναυτική βάση κατά τις δεκαετίες του 1970 και 1980.

Υεμενικός εμφύλιος πόλεμος
Κατά τον υεμενικό εμφύλιο πόλεμο που ξεκίνησε το 2015, το λιμάνι της πόλης έχει κρίσιμο ρόλο στην εισαγωγή ανθρωπιστικής βοήθειας στην χώρα, προς αντιμετώπιση του ευρείας έκτασης λιμού που πλήτει τον πληθυσμό. Έως τον Ιούνιο του 2018, τα 3/4 της ανθρωπιστικής βοήθειας και εμπορευμάτων με κατεύθυνση την Υεμένη κατέφθαναν μέσω του λιμανιού της Χουντάυντα.Η πόλη αποτελεί συχνό πεδίο συγκρούσεων μεταξύ των αντιμαχόμενων δυνάμεων (αντάρτες Χούθι, και φιλοσαουδαραβικές δυνάμεις Χάντι) για την απόκτηση του ελέγχου της. Καθώς το λιμάνι της πόλης διαδραματίζει κεντρικό ρόλο στην λήψη ανθρωπιστικής βοήθειας, τα Ηνωμένα Έθνη ζήτησαν να τεθεί το λιμάνι να τεθεί υπό τον έλεγχο τους, ωστόσο δεν στάθηκε δυνατό να επιτευχθεί συμφωνία με τους Χούθι.

Κλίμα

Φωτογραφικό υλικό

Παραπομπές

Πόλεις της Υεμένης
Κλοέ Καρντάσιαν

H Κλόι Αλεξάντρα Καρντάσιαν (Khloé Alexandra Kardashian, 27 Ιουνίου 1984) είναι Αμερικανίδα (αρμενικής καταγωγής), επιχειρηματίας & τηλεοπτική προσωπικότητα. Από το 2007 πρωταγωνιστεί στο οικογενειακό reality "Keeping Up With The Kardashians" του E! Entertainment ενώ μαζί με την αδελφή της, Κόρντνεϊ, έχει συμμετάσχει και στα spin-offs "Kourtney & Khloe Take Miami" (2009-2013) και "Kourtney and Khloé Take The Hamptons" (2014–2015).

Από το 2017 ασχολείται και με την εταιρία ένδυσης "Good America", την οποία έχει ιδρύσει η ίδια. Επίσης, παρουσιάζει και το reality show "Revenge Body with Khloé Kardashian".

Προσωπική ζωή 
Τον Αύγουστο του 2009 ξεκίνησε τη σχέση της με τον καλαθοσφαιριστή του NBA, Λαμάρ Όντομ, ο οποίος τότε ήταν μέλος της ομάδας Los Angeles Lakers. Παντρεύτηκαν ένα μήνα αργότερα, στις 27 Σεπτεμβρίου 2009 και εκείνη άλλαξε το όνομα της σε Κλόι Καρντάσιαν Όντομ. Μάλιστα, τη σεζόν 2011-2012, έπαιξαν μαζί και στο ριάλιτι "Khloe & Lamar". Τον Δεκέμβριο του 2013, έπειτα από μήνες που βρίσκονταν σε διάσταση, η Καρντάσιαν κατέθεσε αίτηση διαζυγίου ζητώντας να αφαιρέσει και το επώνυμο Όντομ.

Το ζευγάρι υπέγραψε ξανά έγγραφα διαζυγίου τον Ιούλιο του 2015. Τον Οκτώβριο της ίδιας χρονιάς όμως κι ενώ το διαζύγιο δεν είχε λάβει ακόμη την τελική έγκριση, η Καρντάσιαν ζήτησε να αποσυρθεί η αίτηση, προκειμένου να μπορέσει να φροντίσει ως σύζυγος τον Όντομ που νοσηλεύονταν σε κρίσιμη κατάσταση, έπειτα από επίσκεψη του σε πορνείο. Τελικά Καρντάσιαν και Όντομ, χώρισαν τον Οκτώβριο του 2016 και δύο μήνες αργότερα, εκδόθηκε το διαζύγιο τους.

Λίγο αργότερα, γνώρισε τον επίσης καλαθοσφαιριστή του NBA, Τρίσταν Τόμσον, με τον οποίο απέκτησε μια κόρη, την Τρου (γενν. 12 Απριλίου 2018). Τον Φεβρουάριο του 2019, έγινε γνωστό ότι η Καρντάσιαν χώρισε τον Τόμσον λόγω απιστίας του ωστόσο το καλοκαίρι του 2020, επανασυνδέθηκαν. Τον Ιούνιο του 2021, χώρισαν ξανά λόγω απιστίας του Τόμσον.

Φιλμογραφία

Παραπομπές 

Αμερικανίδες ηθοποιοί‎ τηλεόρασης
Αμερικανοί αρμενικής καταγωγής
Ευστράτιος Κουλουμβάκης

Ο Ευστράτιος Κουλουμβάκης (1872-1958), του Γεωργίου, ήταν Έλληνας δικηγόρος και πολιτικός από το Οίτυλο. Υπηρέτησε ως βουλευτής επί 12 χρόνια συνολικά και ως νομάρχης από το 1917 ως το 1920.

Νομική σταδιοδρομία 
Γεννήθηκε στο χωριό Τσέρια Οιτύλου το 1872 και ακολούθησε νομικές σπουδές στο Πανεπιστήμιο Αθηνών. Άσκησε τη δικηγορία, αρχικά στην Καλαμάτα και εν συνεχεία στην Αθήνα. Ειδικεύτηκε στο Ποινικό Δίκαιο. Εξέδιδε μέχρι τον θάνατό του την εφημερίδα "Ο Πολιτικός", η οποία κυκλοφορούσε κάθε εβδομάδα και έγραφε στην καθαρεύουσα, της οποίας υπήρξε δεινός υποστηρικτής.

Πολιτική σταδιοδρομία 
Ο Κουλουμβάκης εξελέγη για πρώτη φορά βουλευτής Λακωνίας στην Α΄  Αναθεωρητική Βουλή του Αυγούστου του 1910. Το 1911 επανεξελέγη βουλευτής και στην αρχή αντιτάχθηκε στον Ελευθέριο Βενιζέλο. Όμως, το 1917 έγινε οπαδός του Βενιζέλου και μάλιστα διορίστηκε Νομάρχης Αττικοβοιωτίας, υπηρετώντας επί τριετία. Στις 9 Μαρτίου 1930 έπειτα από επαναληπτική εκλογή επέστρεψε στα βουλευτικά έδρανα στην εκλογική περιφέρεια Οιτύλου, εκλεγείς με το κόμμα των Φιλελευθέρων. Μεταπολεμικά, το 1946 εξελέγη βουλευτής Αθηνών με την Ηνωμένη Παράταξη Εθνικοφρόνων (Λαϊκό Κόμμα, υπηρετώντας ως το 1950. Σε εκείνες τις τελευταίες εκλογές ο Κουλουμβάκης έλαβε 27.224 ψήφους.

Θάνατος 
Απεβίωσε σε ηλικία 86 ετών στο Κρατικό Νοσοκομείο του  Πειραιά στις 13 Μαρτίου 1958. Κηδεύτηκε την επόμενη ημέρα από το Πρώτο Νεκροταφείο Αθηνών.

Παραπομπές 

Βουλευτές Αθηνών
Βουλευτές Λακωνίας
Βουλευτές Οιτύλου
Βουλευτές εκλεγμένοι με το κόμμα των Φιλελευθέρων
Βουλευτές εκλεγμένοι με το Λαϊκό Κόμμα
Νομάρχες Αττικής και Βοιωτίας
Κάστρο της Άρτας

Το Κάστρο της Άρτας βρίσκεται στο βορειοανατολικό τμήμα της πόλης της Άρτας. Χτίστηκε το 1230 μ.Χ  από τον Μιχαήλ Β΄ Κομνηνό Δούκα, τον Δεσπότη του Δεσποτάτου της Ηπείρου.

Ιστορία 
Το κάστρο κατασκευάστηκε σε τρεις περιόδους: 
Πάνω στα απομεινάρια του αρχαίου τείχους (5ος - 4ος π.χ. αιώνας)
κατά τη βυζαντινή εποχή (13ος αιώνας), 
και στην περίοδο της τουρκοκρατίας. 
Στο βορειοανατολικό του τμήμα είναι χτισμένο πάνω στα τείχη της αρχαίας Αμβρακίας με οχυρούς πύργους σύμφωνα με τα μεσαιωνικά πρότυπα, κατασκευασμένοι ώστε να δέχονται τηλεβόλα. Το σχήμα του κάστρου είναι πολύγωνο (μεγίστου μήκους 280μ. και πλάτους 175μ.) το οποίο διακόπτεται ανά 25μ. από ημικυκλικούς, τριγωνικούς ή πολυγωνικούς πύργους. Το πάχος του τείχους είναι 2,50 μέτρα και το ύψος φτάνει τα 10 μέτρα.

Το 1303 μ.Χ το κάστρο πολιορκήθηκε από τον Κάρολο τον Ανδεγαυό. Πολιορκήθηκε επίσης από τον Ανδρόνικο Γ' Παλαιολόγο (1328-1341) και τον 17 αιώνα από τον Λιμπεράκη Γερακάρη. Η τελευταία πολιορκία έγινε από τους Έλληνες τον Νοέμβριο του 1821 κατά την διάρκεια της Πολιορκίας της Άρτας.

Κατά τη διάρκεια της Οθωμανικής Αυτοκρατορίας το κάστρο χρησιμοποιήθηκε ως φυλακή. Σε αυτό φυλακίστηκε μάλιστα ένας από τους ήρωες της επανάστασης, ο Στρατηγός Ιωάννης Μακρυγιάννης. Εκεί φυλακίστηκαν επίσης ο Γεώργιος Ακροπολίτης και ο Αλέξιος Στρατηγόπουλος.

Παραπομπές

Εξωτερικοί σύνδεσμοι 

 Εφορεία Αρχαιοτήτων Άρτας

Αρτα
Άρτα
Γκιγέρμο Μορντίγιο

Ο Γκιγιέρμο Μορντίγιο (ισπανικά: Guillermo Mordillo, 4 Αυγούστου 1932, Μπουένος Άιρες - 29 Ιουνίου 2019, Μαγιόρκα), ευρύτερα γνωστός και ως Μορντίγιο (Mordillo), ήταν Αργεντινός κωμικός, σχεδιαστής κόμικς και κινουμένων σχεδίων. Αποτελούσε έναν από τους πιο δημοσιευμένους σχεδιαστές κόμικς της δεκαετίας του 1970. Ήταν διάσημος για τα χιουμοριστικά, πολύχρωμα και χωρίς λέξεις σκίτσα του για την αγάπη, τα αθλήματα (κυρίως ποδόσφαιρο και γκολφ) και ζώα με μακρύ λαιμό. 

Από το 1976 μέχρι το 1981 τα κόμικς του Μορντίγιο χρησιμοποιήθηκαν από τον Σλοβένο καλλιτέχνη Μίκι Μούστερ για να δημιουργήσει μια σειρά 400 κινουμένων σχεδίων μικρού μήκους τα οποία στη συνέχεια παρουσιάστηκαν στις Κάννες και μεταφέρθηκαν στην τηλεόραση σε πάνω από 30 χώρες.

Παραπομπές

Εξωτερικοί σύνδεσμοι 
 Επίσημη ιστοσελίδα

Αργεντινοί δημιουργοί κόμικς
Μ. Ρ. Αμπεντκάρ

Ο Μπιμράο Ράμτζι Αμπεντκάρ (14 Απριλίου 1891 - 6 Δεκεμβρίου 1956), γνωστός ως Μπαμπασαχέμπ Αμπεντκάρ, ήταν Ινδός νομικός, οικονομολόγος, πολιτικός και κοινωνικός μεταρρυθμιστής που ενέπνευσε το Βουδιστικό κίνημα των Ντάλιτ και κατηγόρησε την κοινωνική διάκριση έναντι των άθικτων υποστηρίζοντας τα δικαιώματα των γυναικών και της εργασίας. Ήταν ο πρώτος υπουργός Δικαιοσύνης της ανεξάρτητης Ινδίας, κύριος αρχιτέκτονας του Συντάγματος της Ινδίας και ιδρυτής της Δημοκρατίας της Ινδίας.

Δείτε επίσης
 Αμπεντκάρ Τζαγιάντι

Παραπομπές

Εξωτερικοί σύνδεσμοι 

 Βιογραφία

Ινδοί φιλόσοφοι
Ινδοί πολιτικοί
Ινδοί επαναστάτες
Ινδοί ακτιβιστές
Ινδοί οικονομολόγοι
Νομικοί
Πολιτικοί επιστήμονες
Βουδιστές
Ινδοί συγγραφείς
Ρώσικο τσάι

Επρόκειτο για ένα είδος τσαγιού που προέρχεται από την Ρωσία. Παρόλα αυτά είναι ιδιαίτερα γνωστό και φημισμένο και σε πολλές άλλες χώρες και αποτελεί μία ιδιαίτερα αξιόλογη συνταγή.

Υλικά 

 Μαύρο τσάι
 Μερικά κλωναράκια κανέλας
Γαρύφαλλο
 ένα σφηνάκι βότκα
 χυμός πορτοκαλιού
νερό
 λίγο λεμόνι

Πηγές 

 Συνταγή

Τσάι
Πολιτισμός της Ρωσίας
Αφέψημα
Σύνοδος της Άγκυρας

Η Σύνοδος της Άγκυρας ήταν ένα εκκλησιαστικό συμβούλιο ή σύνοδος, που συγκλήθηκε στην Άγκυρα, έδρα της ρωμαϊκής διοίκησης για την επαρχία της Γαλατίας, το 314. Η εποχή ήταν λίγο μετά το Πάσχα· το έτος μπορεί ασφαλώς να συναχθεί από το γεγονός ότι οι πρώτοι εννέα εκκλησιαστικοί κανόνες αποσκοπούσαν στην επιδιόρθωση του ολέθρου που προκλήθηκε στην εκκλησία με διώξεις, οι οποίες σταμάτησαν μετά την ανατροπή του Μαξιμίνου Β΄ το 313.

Ο δέκατος κανόνας επιτρέπει τους γάμους των διακόνων οι οποίοι πριν από τη χειροτονία είχαν επιφυλάξει το δικαίωμα να πάρουν σύζυγο.

Ο δέκατος τρίτος απαγορεύει τους χωρεπισκόπους να χειροτονήσουν τους πρεσβυτέρους ή τους διακόνους.

Ο δέκατος έκτος κανόνας πλαισιώνει τους χριστιανούς που έχουν διαπράξει κτηνοβασία, ή μπορεί ακόμα να το κάνουν, σε αρκετές διαφορετικές ομάδες βασισμένες στην ηλικία του παραβάτη και αναθέτει διαφορετικές ποινές σε κάθε ομάδα· οι παντρεμένοι άνδρες άνω των 20 ετών τιμωρήθηκαν πιο σκληρά από τους ανύπαντρους νέους και οι παντρεμένοι άνδρες άνω των 50 ετών έλαβαν τις σκληρότερες κυρώσεις. Δεν αναφέρεται η ποινή για τους ανύπαντρους άνδρες άνω των 20 ετών.

Ο δέκατος έβδομος κανόνας καταδικάζει τους χριστιανούς που είτε έχουν διαπράξει κτηνοβασία είτε είχαν σεξουαλική επαφή με μια λεπρή γυναίκα, ενώ οι ίδιοι είναι λεπροί, πρέπει να προσεύχονται με τους χειμωνιάτικους ανθρώπους - δηλαδή έξω από τα εκκλησιαστικά κτίρια. Η εξίσωση των λεπρών γυναικών με θηρία θεωρείται γενικά δύσκολο να ερμηνευτεί.

Ο δέκατος όγδοος διασφαλίζει το δικαίωμα των ανθρώπων να αντιταχθούν στο διορισμό ενός επισκόπου τον οποίο δεν επιθυμούν.

Κανόνας 22ος: Όσον αφορά τους ηθελημένους δολοφόνους άσε τους να παραμείνουν στα χάλια τους· αλλά στο τέλος της ζωής αφήστε τους να επιδοθούν με πλήρη μέθεξη.

Παραπομπές

External links 
 Κανόνες του Συμβουλίου της Άγκυρας

Σύνοδοι
Ζωοφιλία
Σουφιάν Αμπαμπρί

Ο Σουφιάν Αμπαμπρί (γαλλικά: Soufiane Ababri), γεννημένος το 1985 στο Ραμπάτ, είναι Μαροκινός καλλιτέχνης ο οποίος ζει και εργάζεται μεταξύ του Παρισιού και της Ταγγέρης.

Πραγματοποίησε τις σπουδές του στην Ανώτατη Σχολή Καλών Τεχνών του Μονπελιέ, στην Εθνική Σχολή Διακοσμητικών Τεχνών του Παρισιού (ENSAD) και στην Ανώτατη Σχολή Καλών Τεχνών της Λιόν. Στα έργα του χρησιμοποιεί διάφορα μέσα (χρωματιστά μολύβια, φωτογραφίες, βίντεο, εγκαταστάσεις, παραστάσεις) με στόχο την απεικόνιση της ταυτότητας, της ομοφυλοφιλίας, του ρατσισμού, της ιστορίας και της σχέσης με την παράδοση, υπό μία αυτοβιογραφική και εννοιολογική προσέγγιση.

Είναι γνωστός, μεταξύ άλλων, για τις σειρές έργων του, υπό τον τίτλο « Bed Work » και « Haunted Lives », οι οποίες βραβεύτηκαν κατά την διάρκεια της δεξίωσης των OUT d'Or 2018, εντός της κατηγορίας «καλλιτεχνική δημιουργία», καθώς «αποδομούν τα πρότυπα καταπιεστικής αρρενωπότητας».

Παραπομπές

Εξωτερικός Σύνδεσμος 
https://www.praz-delavallade.com/soufiane-ababri-2018/

Μαροκινοί σύγχρονοι καλλιτέχνες
Κρισάντο Μεδίνα

Ο Κρισάντο Μεδίνα (ισπανικά: Crisanto Medina) ήταν Αργεντινός επιχειρηματίας του 19ου αιώνα, ο οποίος ήταν εγκατεστημένος στην Νικαράγουα και την Κόστα Ρίκα, ενώ κατέστη διπλωμάτης, τραπεζίτης και στενός συνεργάτης του προέδρου της Κόστα Ρίκα, Χουάν Ραφαέλ Μόρα Πόρρας.

Βιογραφία 
Πλοίαρχος, ο Δον Κρισάντο Μεδίνα εγκαταστάθηκε στην Νικαράγουα, ενώ, στη συνέχεια, ανέπτυξε σχέσεις με την οικογένεια Σαλαθάρ, απέκτησε περιουσία και, στα μέσα της δεκαετίας του 1840, εγκαταστάθηκε στην Κόστα Ρίκα, όπου και έλαβε κρατική άδεια για την εμπορική εκμετάλλευση του καπνού.

Μέσω γάμου, κληρονόμησε την «Hacienda Miravalles». Η κυβέρνηση της Κόστα Ρίκα του ανάθεσε την δημιουργία σημαντικής γερμανικής αποικίας επί των εδαφών της, με τους αποίκους να αναλαμβάνουν την διάνοιξη δρόμου έως την θάλασσα. Το ηφαίστειο Μιραβάγιες, έλαβε το όνομα της χασιέντα του Κρισάντο Μεδίνα, ο οποίος, επίσης, ίδρυσε εμπορικό οίκο, ο οποίος κατέστη ως ένας εκ των σημαντικότερων εξαγωγέων καφές της χώρας.

Στις 1 Ιουνίου 1858, ο Κρισάντο Μεδίνα έλαβε για λογαριασμό του ιδίου και των συνεργατών του κυβερνητική εντολή για την ίδρυση της «Εθνικής Τράπεζας της Κόστα Ρίκα», η οποία αντιμετώπισε δυσκολίες όταν η συνεργάτης της, Τράπεζα του Λίβερπουλ, χρεοκόπησε.

Ο οίκος Μεδίνα και υιοί, αποτελούμενος από τους Κρισάντο Μεδίνα τον πρεσβύτερο, Περφέκτο Μεδίνα και Κρισάντο Μεδίνα τον νεότερο, όλοι τους πολιτογραφημένοι πολίτες των Ηνωμένων Πολιτειών, διαμαρτυρήθηκε αρκετές φορές για σημαντικές ταραχές οι οποίες είχαν επιπτώσεις στο εμπόριό του. Ο υιός του, Κρισάντο Μεδίνα ο νεότερος, μετά την επιστροφή του στη Νικαράγουα, ορίστηκε ως πρέσβης της τελευταίας στο Παρίσι.

Παραπομπές

Δείτε επίσης 
 Ιστορία της καλλιέργειας καφέ στην Κεντρική Αμερική
 Χουάν Ραφαέλ Μόρα Πόρρας

Ιστορία της Κόστα Ρίκα
Λουτρά Νισύρου

Τα Λουτρά είναι παράλιος οικισμός της Νίσυρου στα Δωδεκάνησα, ο οποίος βρίσκεται στα βόρεια παράλια του νησιού, ανάμεσα στο Μανδράκι και τους Πάλους. Απέχουν 2 χλμ. δυτικά από το Μανδράκι και οφείλουν το όνομά τους στα εκεί υπάρχοντα ιαματικά λουτρά. Ως οικισμός αναφέρεται επίσημα, μετά την ενσωμάτωση των Δωδεκανήσων, το 1948 να προσαρτάται στον τότε δήμο Μανδρακίου. Σύμφωνα με το σχέδιο Καλλικράτης, μαζί με το Μανδράκι, τη νησίδα Γυαλί και τη νησίδα Κανδελιούσσα αποτελούν την  τοπική κοινότητα Μανδρακίου η οποία ανήκει στο Δήμο Νισύρου και σύμφωνα με την απογραφή του 2011 δεν έχει μόνιμους κατοίκους.

Εξωτερικοί σύνδεσμοι
Ιαματικές Θερμές Πηγές από τον ιστότοπο του Δήμου Νισυρίων
Αναγνωρίστηκαν τα Λουτρά της Νισύρου από τον ιστότοπο https://www.rodiaki.gr

Παραπομπές 

Χωριά της Νισύρου
Ίδρυμα Βασίλη και Ελίζας Γουλανδρή

Το Ίδρυμα Βασίλη και Ελίζας Γουλανδρή είναι Ελληνικός κοινωφελής, μη κερδοσκοπικός οργανισμός που στοχεύει κυρίως στην ενίσχυση των τεχνών και ιδιαίτερα των εικαστικών. Ιδρύθηκε το 1979 από το ζεύγος Βασίλη και Ελίζας Γουλανδρή και σήμερα εδρεύει στο κτίριο της οδού Ερατοσθένους 13 στο Παγκράτι.

Ιστορικό 
Πρώτος πρόεδρος ήταν ο Βασίλης Γουλανδρής και το 1994 τον διαδέχτηκε η Ελίζα Γουλανδρή. Από το 2000 μέχρι και σήμερα, πρόεδρος είναι η Φλωρέτ Π. Καραδόντη.

Στις 28 Ιουλίου 1979, το ίδρυμα εγκαινίασε το Μουσείο Σύγχρονης Τέχνης Άνδρου. Επιθυμία των ιδρυτών ήταν η δημιουργία ενός μικρού αποκεντρωμένου Μουσείου Σύγχρονης Τέχνης, το οποίο θα φιλοξενούσε τα έργα του ζεύγους Γουλανδρή, καθώς και περιοδικές εκθέσεις καλλιτεχνών του 20ου αιώνα, όπως Πικάσο, Ματίς, Μιρό, Καντίνσκι, Κλέε κ.ά., που διοργανώνονται κάθε καλοκαίρι από το 1986 στη Νέα Πτέρυγα του Μουσείου Σύγχρονης Τέχνης.

Το 1981 το ίδρυμα χρηματοδότησε τη κατασκευή του Αρχαιολογικού Μουσείου της Άνδρου (το οποίο δωρήθηκε στο Ελληνικό κράτος) για να στεγάσει πολύτιμα ευρήματα του αρχαίου οικισμού της Ζαγοράς της Άνδρου. Το 1989 ανέλαβε την κατασκευή, εξοπλισμό και συντήρηση της Εστίας Αθηνών.

Το νέο κτήριο της Αθήνας 
Το Ίδρυμα Βασίλη και Ελίζας Γουλανδρή ολοκλήρωσε την κατασκευή μιας νέας στέγης στην Αθήνα, διαμορφώνοντας ένα νεοκλασικό κτήριο της δεκαετίας του 1920, στην οδό Ερατοσθένους 13 στο Παγκράτι της Αθήνας. 

Σε αυτό το νέο κτήριο, 7.300 τ.μ., 11 όροφοι, πέντε εκ των οποίων πάνω από την επιφάνεια, εκτός από την έδρα του ιδρύματος φιλοξενούνται έργα της συλλογής των ιδρυτών Βασίλη Π. Γουλανδρή και της συζύγου του Ελίζας Β. Καραδόντη. 

Στο μουσείο της Αθήνας παρουσιάζονται έργα καλλιτεχνών όπως Πικάσο, Σαγκάλ, Ματίς, Τζιακομέττι, Μιρό, Κλέε, Καντίνσκι, Ελ Γκρέκο, Σεζάν, Μοντιλιάνι κ.α.

Παραπομπές 

Οικογένεια Γουλανδρή
Εικαστικές τέχνες
Ελληνικά κοινωφελή ιδρύματα
Άνδρος
Κέιτλιν Τζένερ

Η Κέιτλιν Μαρί Τζένερ (, γενν. Γουίλιαμ Μπρους Τζένερ, , 28 Οκτωβρίου 1949) είναι Αμερικανίδα τηλεοπτική προσωπικότητα και πρώην πρωταθλητής στο δέκαθλο, αφού στους Ολυμπιακούς Αγώνες 1976 που έγιναν στο Μόντρεαλ, κέρδισε χρυσό μετάλλιο. 

Ήταν υποψήφια με το Ρεπουμπλικανικό Κόμμα για το χρίσμα του Κυβερνήτη της Καλιφόρνιας στις εκλογές ανάκλησης του 2021. 

Έγινε ευρύτερα γνωστή ωστόσο, μέσα από το οικογενειακό ριάλιτι «Keeping Up with the Kardashians» ως σύζυγος της Κρις Τζένερ.

Τον Απρίλιο του 2015, αποκάλυψε την επιθυμία να προχωρήσει σε εγχείρηση επαναπροσδιορισμού φύλου, αλλάζοντας όνομα από Μπρους σε Κέιτλιν. Η πρώτη επίσημη φωτογράφιση ως γυναίκα, έγινε τον Ιούλιο της ίδιας χρονιάς, με το εξώφυλλο στο περιοδικό Vanity Fair ενώ το όνομα και η αλλαγή φύλου έγιναν επίσημα στις 25 Σεπτεμβρίου. Έχει χαρακτηριστεί η πιο διάσημη τρανσέξουαλ γυναίκα του κόσμου.

Τη σεζόν 2015-2016 πρωταγωνίστησε στην τηλεοπτική σειρά «I Am Cait» που επικεντρώθηκε στην μετάβαση της.

Προσωπική ζωή 
Πριν προχωρήσει σε εγχείρηση επαναπροσδιορισμού φύλου είχε κάνει τρεις γάμους. 

Ο πρώτος, έγινε το 1972 και ήταν με την Κρίστι Κροουνόβερ, με την οποία απέκτησε και δύο παιδιά. Τον Μπερτ (γενν. 6 Σεπτεμβρίου 1978) και την Κέισι (γενν. 10 Ιουνίου 1980). Χώρισαν επίσημα τον Ιανουάριο του 1981.

Πολύ σύντομα, στις 5 Ιανουαρίου 1981, παντρεύτηκε την ηθοποιό Λίντα Τόμσον στη Χαβάη. Μαζί απέκτησαν δύο γιους, τον Μπράντον (γενν. 4 Ιουνίου 1981) και τον Μπρόντι (γενν. 21 Αυγούστου 1983). Χώρισαν το Φεβρουάριο του 1986.

Ο τρίτος γάμος, ήταν με την Κρις Τζένερ και έγινε στις 21 Απριλίου 1991. Μαζί απέκτησαν δύο κόρες, τις Κένταλ (γενν. 3 Νοεμβρίου 1995) και Κάιλι (γενν. 10 Αυγούστου 1997) ενώ ξεκίνησαν και το οικογενειακό ριάλιτι «Keeping Up with the Kardashians», μαζί με τα παιδιά της Κρις από το γάμο της με τον Ρόμπερτ Καρντάσιαν, Κιμ, Κόρτνεϊ, Κλοέ και Ρομπ. Το ζευγάρι ανακοίνωσε το χωρισμό του τον Οκτώβριο του 2013 (ενώ ήδη είχαν χωρίσει από τον Ιούνιο) και το Σεπτέμβριο του 2014, η Κρις ζήτησε διαζύγιο. Το διαζύγιο τους, εκδόθηκε επίσημα τον Μάρτιο του 2015.

Παραπομπές 

Δεκαθλητές
Αμερικανοί τηλεπαρουσιαστές
Τρανς και τρανσέξουαλ γυναίκες
ΛΟΑΤ πρόσωπα από τις ΗΠΑ
ΛΟΑΤ Χριστιανοί
Πηνελόπη Παυλοπούλου

Η Πηνελόπη Παυλοπούλου, γεννημένη στις 3 Μαρτίου 1996 στην Αθήνα, είναι Ελληνίδα καλαθοσφαιρίστρια. Διαθέτοντας ύψος 172 εκατοστά, αγωνίζεται ως Point Guard για την ομάδα του Παναθηναϊκού.

Εξωτερικοί σύνδεσμοι

Παραπομπές 

Έλληνες καλαθοσφαιριστές
Καλαθοσφαιρίστριες Εθνικής Ελλάδας
Καλαθοσφαιρίστριες της εθνικής Ελλάδος νέων γυναικών
Καλαθοσφαιρίστριες της εθνικής Ελλάδος νεανίδων
Καλαθοσφαιρίστριες της εθνικής Ελλάδος κορασίδων
Καλαθοσφαιρίστριες Πανιωνίου
Καλαθοσφαιρίστριες Πρωτέα Βούλας
Καλαθοσφαιρίστριες Ολυμπιακού Πειραιώς
Καλαθοσφαιρίστριες ΠΑΟΚ
Καλαθοσφαιρίστριες ΠΑΟ
Καλαθοσφαιριστές πολωνικών συλλόγων
Πόιντ γκαρντ
Εκσπερμάτιση

Η εκσπερμάτιση ή εκσπερμάτωση είναι η έκκριση του σπέρματος από την ανδρική αναπαραγωγική οδό, και συνήθως συνοδεύεται από οργασμό έπειτα από συνουσία ή αυνανισμό. Είναι το τελικό στάδιο και ο φυσικός στόχος της ανδρικής σεξουαλικής διέγερσης και αποτελεί βασικό συστατικό της φυσικής σύλληψης. Σε σπάνιες περιπτώσεις, η εκσπερμάτιση οφείλεται σε ασθένεια του προστάτη. Η εκσπερμάτιση μπορεί επίσης να εμφανιστεί αυθόρμητα κατά τη διάρκεια του ύπνου (ρεύση ή «ονείρωξη»).

Ανδρολογία
Γονιμότητα
Ουρολογία
Πέος
Σπέρμα
Εκσπερμάτιση
Ανδρική υγεία
Ευτύχης Φυτράκης

Ο Ευτύχης Φυτράκης είναι Έλληνας νομικός. Γεννήθηκε το 1967 στα Χανιά (Κρήτης). Σπούδασε νομικά στη Νομική Σχολή του Αριστοτελείου Πανεπιστημίου Θεσσαλονίκης. Ειδικεύτηκε στο ποινικό δικαιο στα Πανεπιστήμια Θεσσαλονίκης, Λειψίας και το Ινστιτούτο Μαξ Πλανκ για αλλοδαπό και διεθνές ποινικό δίκαιο. Το 1997, αναγορεύτηκε διδάκτορας Νομικής ΑΠΘ ενώ το 2009 διεξήγαγε μεταδιδακτορική έρευνα στο Πανεπιστήμιο Γκίσσεν (Γερμανίας).

Ιδιαίτερα ασχολήθηκε εκτός από το ποινικό δίκαιο (ουσιαστικό, δικονομικό, σωφρονιστικό), με το δημόσιο δίκαιο και το δίκαιο της ψυχικής υγείας.

Έχει δημοσιεύσει μεγάλο αριθμό άρθρων σε επιστημονικά περιοδικά, συλλογικούς και τιμητικούς τόμους ενώ συμμετείχε σε ερευνητικά προγράμματα, στην Ελλάδα και το εξωτερικό. Εξέδωσε τα βιβλία: Η απαγόρευση της αναδρομικότητας στην ποινική δικονομία, 1998, Τα ελεκτικά σώματα της διοίκησης, 2010, Ποινικός εγκλεισμός και δικαιώματα (επιμ., μαζί με το Β.Καρύδη), 2011, Αξιόποινες σεξουαλικές πράξεις, 2η έκδ. 2021 (μαζί με το Νίκο Παρασκευόπουλο), Αόρατες ποινές. Ευρωπαϊκή διάσταση-ελληνική προοπτική (επιμ.) 2018 

Είναι δικηγόρος Αθηνών από το 1992 ενώ από το 1999 μέχρι το 2015 εργάστηκε στο Συνήγορο του Πολίτη ως ειδικός επιστήμονας. Από τον Μάρτιο του 2015 έως τον Ιούλιο του 2019 υπηρέτησε ως Γενικός Γραμματέας Αντεγκληματικής Πολιτικής του Υπουργείου Δικαιοσύνης, Διαφάνειας και Ανθρωπίνων Δικαιωμάτων. Διδάσκει από το 2001 στο Ελληνικό Ανοικτό Πανεπιστήμιο.

Φυτρακης
Σκωτσέζικο πρωτάθλημα ποδοσφαίρου ανδρών 2018-19

Το  είναι η 6η σεζόν της Πρέμιερσιπ Σκωτίας, της πρώτης κατηγορίας της Σκωτίας. Η σεζόν ξεκίνησε στις 4 Αυγούστου 2018.

Γήπεδα και τοποθεσίες 
{|class="wikitable" style="text-align:center"
|-
!Αμπερντίν ΦΚ
!Σέλτικ Γλασκώβης
!Νταντί ΦΚ
!Χάμιλτον Ακαντέμικαλ ΦΚ
|-
|Πιτόντριε Στέιντιουμ
|Σέλτικ Παρκ
|Ντενς Παρκ
|Νιου Ντούγκλας Παρκ
|-
|Χωρητικότητα: 20.866
|Χωρητικότητα: 60.411
|Χωρητικότητα: 11.506
|Χωρητικότητα: 5.510
|-
|
|
|
|
|-
!Χαρτ οφ Μιντλόθιαν
!rowspan="8" colspan="2"|{{Location map+ |Σκωτία|width=400 |float=center |caption=Τοποθέσιες των ομάδων του Σκωτσέζικου πρωταθλήματος 2018-19. |places=
{{Location map~ |Σκωτία |marksize=6 |lat=57.159387 |long=-2.088979 |label=Αμπερντίν |position=left}}

}}
!Χιμπέρνιαν ΦΚ
|-
|Τάινκαστλ Παρκ
|Ίστερ Ρόουντ
|-
|Χωρητικότητα: 20.099
|Χωρητικότητα: 20.421
|-
|
|
|-
!Κιλμάρνοκ ΦΚ
!Λίβινγκστον ΦΚ
|-
|Ράγκμπι Παρκ
|Αλμοντβέιλ Στέιντιουμ
|-
|Χωρητικότητα: 17.889
|Χωρητικότητα: 9.512
|-
|
|
|-
!Μάδεργουελ ΦΚ
!Ρέιντζερς Γλασκώβης
!Σαιντ-Τζόνστοουν ΦΚ
!Σεντ Μίρεν ΦΚ
|-
|Φιρ Παρκ
|Άιμπροξ
|ΜακΝτάιαρμιντ Παρκ
|Σεντ Μίρεν Παρκ
|-
|Χωρητικότητα: 13.677
|Χωρητικότητα: 50.817
|Χωρητικότητα: 10.696
|Χωρητικότητα: 8.023
|-
|
|
|
|
|}

 Βαθμολογία (εώς τώρα) 

 Αποτελέσματα αγώνων 1-22 

 
 
 
 
 
 
 
 
 
 
 
 

 
 
 
 
 
 
 
 
 
 
 
 

 
 
 
 
 
 
 
 
 
 
 
 

 
 
 
 
 
 
 
 
 
 
 
 

 
 
 
 
 
 
 
 
 
 
 
 

 
 
 
 
 
 
 
 
 
 
 
 

 
 
 
 
 
 
 
 
 
 
 
 

 
 
 
 
 
 
 
 
 
 
 
 

 
 
 
 
 
 
 
 
 
 
 
 

 
 
 
 
 
 
 
 
 
 
 
 

 
 
 
 
 
 
 
 
 
 
 
 

 
 
 
 
 
 
 
 
 
 
 
 
|}

 Θέσεις ανά αγωνιστική 

 Updated: 4 May 2019

Παραπομπές 

Ποδοσφαιρικές διοργανώσεις Σκωτίας
Πίτερ φαν Κόνινξλοο

Ο Πίτερ φαν Κόνινξλοο (φλαμανδικά: Pieter van Coninxloo (περ. 1460–1513) ήταν Φλαμανδός ζωγράφος της Πρώιμης φλαμανδικής ζωγραφικής, ο οποίος τεκμηριώνεται για πρώτη φορά ως δραστηριοποιούμενος στις Βρυξέλλες από το 1479. Ελάχιστα είναι γνωστά σχετικά με τη ζωή του, εκτός του ότι εμφανίζεται ως εκτελεστής των παραγγελιών πορτρέτων στα αρχεία της Μαργαρίτας της Αυστρίας κατά τα έτη 1479, 1503 και 1513. Προερχόταν από οικογένεια καλλιτεχνών: Η οικογένειά του διέθετε τουλάχιστον έξι γενεές ζωγράφων. Αδελφός του ήταν ο Γιάν φαν Κόνινξλοο.

Βιογραφία και έργο
Ο φαν Κόνινξλοο ειδικευόταν στην προσωπογραφία και εργαζόταν περιστασιακά για την Αυλή της Βουργουνδίας στις Κάτω Χώρες. Πιστεύεται ότι φιλοτέχνησε πορτρέτο της Μαργαρίτας της Αυστρίας, Δούκισσας της Σαβοΐας το 1505, το οποίο σήμερα βρίσκεται στη Βασιλική Συλλογή στο Κάστρο Ουίνδσορ κατά παραγγελίαν του Φιλίππου Γ΄ του Καλού με πρόθεση να το αποστείλει στον Ερρίκο τον Ζ΄. Το 1513 προσλήφθηκε για να ζωγραφίσει πορτρέτα του [[Κάρολος Κουίντος}Καρόλου Κουίντου]]και των αδελφών του. Ο Μαξ Φριντλέντερ έχει εκφράσει την άποψη ότι πιθανόν να ήταν ένας από τους πλέον σημαντικούς εκπροσώπους της προσωπογραφίας της σχολής των Βρυξελλών πριν τον Μπέρναρντ φαν Ορλέι. Δυστυχώς, λίγα έργα του έχουν διασωθεί και ακόμη και αυτά δεν είναι απόλυτα χαρακτηρισμένα ως δικά του.

Ορισμένες φορές συνδέεται με τον ανώνυμο καλλιτέχνη που φέρει το συμβατικό όνομα Δάσκαλος του θρύλου της Μαγδαληνής, ο οποίος πιστεύεται ότι ήταν ζωγράφος της Αυλής της Μαργαρίτας της Αυστρίας, με τον οποίο εμφανίζει ομοιότητες ύφους, ενώ συμπίπτουν οι χρονολογίες και οι τοποθεσίες που εργάστηκαν. Ορισμένοι ιστορικοί τέχνης, ανάμεσα στους οποίους και ο Φριντλέντερ, ο οποίος είναι αυτός που απέδωσε στον άγνωστο καλλιτέχνη το συμβατικό του όνομα, εικάζουν ότι πρόκειται για το ίδιο πρόσωπο. He may also have been a member of the master's workshop.

Φωτοθήκη

Δείτε επίσης
 Πρώιμη φλαμανδική ζωγραφική
 Κατάλογος Φλαμανδών ζωγράφων

Παραπομπές

Πηγές
Lorne Campbell: The Fifteenth Century Netherlandish Schools. London: National Gallery Publications, 1998. 

Φλαμανδοί ζωγράφοι
Ελληνικές ομάδες καλαθοσφαίρισης στις διεθνείς διοργανώσεις

Η πρώτη συμμετοχή ελληνικής ομάδας καλαθοσφαίρισης σε διεθνή διοργάνωση είναι του Πανελληνίου Γ.Σ. το 1958 στο Ευρωπαϊκό Κύπελλο Πρωταθλητριών (η σημερινή Ευρωλίγκα). Η πρώτη νίκη ελληνικής ομάδας επετεύχθη από την Α.Ε.Κ., την περίοδο 1963-64, επί της Γαλατασαράι (73-66) καθώς και η πρώτη επιτυχημένη πορεία κατά την περίοδο 1965-66, φτάνοντας στο Final-4 του θεσμού. Το πρώτο ευρωπαϊκό τρόπαιο που κέρδισε ελληνική ομάδα σε οποιοδήποτε άθλημα, είναι το Κύπελλο Κυπελλούχων (μετέπειτα Κύπελλο Σαπόρτα). Στις 4 Απριλίου 1968 η ΑΕΚ επικράτησε με 89-82 της Σλάβια Πράγας, στο κατάμεστο από περίπου 80.000 θεατές Παναθηναϊκό Στάδιο, προσέλευση που μέχρι σήμερα αποτελεί παγκόσμιο ρεκόρ για αγώνα καλαθοσφαίρισης εκτός NBA (το ρεκόρ καταρρίφθηκε το 2010 στο NBA All Star Game εκείνης της χρονιάς, που συγκέντρωσε 108.713 θεατές).
Από το 1968 και ένθεν 8 ομάδες (7 ανδρών και 1 γυναικών) έχουν φτάσει σε 32 ευρωπαϊκούς τελικούς, κατακτώντας τους 19. Επίσης, το γυναικείο τμήμα του Αθηναϊκού ως Κυπελλούχος Ευρώπης διεκδίκησε και έχασε το Σούπερ Καπ Ευρώπης του 2010, από την Πρωταθλήτρια Ευρώπης, Σπαρτάκ Περιφέρειας Μόσχας. Ακόμα, 3 ομάδες διεκδίκησαν και κατέκτησαν τον Διηπειρωτικό τίτλο και μία φορά ο Ολυμπιακός διεκδίκησε το McDonald's Championship όπου έχασε από τους Σικάγο Μπουλς, του Μάικλ Τζόρνταν. Στο σύνολο 37 παρουσιών σε τελικούς διεθνών διοργανώσεων, οι 22 εξ αυτών στέφθηκαν με επιτυχία. Τους περισσότερους ευρωπαϊκούς τίτλους έχει η ομάδα του Παναθηναϊκού με 6 τρόπαια, ενώ τις περισσότερες συμμετοχές σε τελικούς ο  Ολυμπιακός (8).

Ανδρών 
1η Ευρωπαϊκό Κύπελλο Πρωταθλητριών / Ευρωλίγκα (1957/58-σήμερα)

2η EuroCup 7days (2002/03-σήμερα)

2η Basketball Champions League (2016/17-σήμερα)

4η FIBA Europe Cup (2015/16-σήμερα)

*2η Κύπελλο Κυπελλούχων / Σαπόρτα (1966/67-2001/02)

*3η Κύπελλο Κόρατς (1972/73-2001/02) *3η EuroChallenge (2003/04-2014/15)*4η EuroCup Challenge (2002/03-2006/07) Γυναικών 1η Ευρωλίγκα (1958/59-σήμερα)2η EuroCup (2002/03-σήμερα)*2η Κύπελλο Λιλιάνα Ρονκέτι (1971/72-2001/02) Ευρωπαϊκοί τελικοί ανδρών ανά ομάδα 

 Χρονολόγιο ευρωπαϊκών τελικών ανδρών ανά διοργάνωση 

 Συμμετοχές ομάδων σε όλες τις διοργανώσεις (1957/58–2020/21) 

  Διηπειρωτικό Κύπελλο
Η FIBA έχει διοργανώσει 27 επίσημα τουρνουά ή τελικούς για τον Διηπειρωτικό τίτλο (1966 - 2019), 12 υπό την μορφή πρωταθλήματος χωρίς τελικό αλλά σύμφωνα με την τελική βαθμολογική κατάταξη, 9 διοργανώσεις Final-4, 3 φορές σε διπλούς τελικούς, 2 φορές σε έναν αγώνα και 1' φορά στις 2 νίκες.

 McDonald's Championship 

 Ευρωπαϊκός τελικός γυναικών 

Σούπερ Καπ Ευρώπης

 Δείτε επίσης 

 Πορεία των ελληνικών ομάδων στην Ευρωλίγκα

 Πορεία των ελληνικών ομάδων στο Κύπελλο Κυπελλούχων/Σαπόρτα

 Πορεία των ελληνικών ομάδων στο Κύπελλο Κόρατς

 Παραπομπές 

 Πηγές Το παρόν λήμμα αποτελεί μια γενική καταγραφή των επιδόσεων των ελληνικών ομάδων καλαθοσφαίρισης ανδρών σε ευρωπαϊκό και διεθνές επίπεδο, με επιβεβαιωμένες πληροφορίες από τα υπάρχοντα λήμματα της ελληνικής και της αγγλικής βικιπαίδειας.''

Καλαθοσφαίριση στην Ελλάδα
Χούλνα

Η Χούλνα () είναι η τρίτη μεγαλύτερη πόλη του Μπανγκλαντές. Είναι η διοικητική έδρα της επαρχίας Χούλνα και της Διαίρεσης Χούλνα. Στην απογραφή του 2011, η πόλη είχε πληθυσμό 663.342 κατοίκων. η μητροπολιτική περιοχή είχε πληθυσμό είχε πληθυσμό 1.022.000 κατοίκων σε εκτίμηση του 2014.

Είναι παλαιά ποτάμια πόλη στους ποταμούς Ρούπσα και Μποϊρόμπ. Είναι σημαντικό κομβικό σημείο της εγχώριας βιομηχανίας και φιλοξενεί πολλές εθνικές εταιρείες. Εξυπηρετείται από το Λιμάνι της Μόνγκλα, το δεύτερο μεγαλύτερο λιμάνι της χώρας.

Παραπομπές

Εξωτερικοί σύνδεσμοι 

 Επίσημη Ιστοσελίδα της Κούλνα City Corporation
 Κούλνα Περιοχή στην Banglapedia
 Κούλνα Οδηγός στο Discovery Μπαγκλαντές

Πόλεις του Μπανγκλαντές
Σήραγγα Αρτεμισίου

Η Σήραγγα Αρτεμισίου είναι η μεγαλύτερη σήραγγα του Αυτοκινητοδρόμου Κεντρικής Πελοποννήσου. Έχει μήκος 1,4 χιλιόμετρα και χωρίζεται σε δύο κλάδους. Ο πρώτος έγινε το 1989, ενώ ο δεύτερος έγινε το 2009.

Ιστορικό 
Την δεκαετία του 1980 άρχισε η αναβάθμιση της Εθνικής Οδού 7 σε αυτοκινητόδρομο. Σε κάποια σημεία χρειάστηκε η κατασκευή σηράγγων. Όλες οι σήραγγες ήταν αμφίδρομες και είχαν μία λωρίδα ανά κατεύθυνση. Η μεγαλύτερη από αυτές ήταν η σήραγγα Αρτεμισίου. Άρχισε να κατασκευάζεται τον Μάιο του 1985 και προβλεπόταν να ολοκληρωθεί τον Οκτώβριο του 1987. Τελικά παραδόθηκε 1,5 χρόνο αργότερα, τον Απρίλιο του 1989.

Λίγο αργότερα άρχισε και η διάνοιξη της δεύτερης σήραγγας.

Τον Οκτώβριο του 2000 έγινε έρευνα στην ολοκληρωμένη σήραγγα Αρτεμισίου για να διαπιστωθεί η ασφάλειά της. Τελικά στην σήραγγα υπήρχαν αρκετά προβλήματα (έλλειψη σήμανσης, έλλειψη φωτισμού, κατεστραμμένοι πυροσβεστήρες, κατεστραμμένα τηλέφωνα, μη ύπαρξη κουτιών πρώτων βοηθειών).

Ο δεύτερος κλάδος της σήραγγας παραδόθηκε στις 12 Αυγούστου 2009. Ο πρώτος κλάδος έκλεισε με σκοπός την βαριά συντήρησή του και παραδόθηκε ξανά στην κυκλοφορία λίγους μήνες αργότερα.

Παραπομπές 

Σήραγγες στην Ελλάδα
Ματεό Γκεντουζί

Το άρθρο αυτό είναι ανεπαρκώς ανεπτυγμένο ή ανολοκλήρωτο. Η [ βοήθειά σας] είναι καλοδεχούμενη!

Ο Ματεό Γκεντουζί (Matteo Guendouzi, 14 Απριλίου 1999) είναι Γάλλος επαγγελματίας ποδοσφαιριστής που αγωνίζεται ως μέσος στη γαλλική Μαρσέιγ, ως δανεικός από την Άρσεναλ. Γνωστός και ως ο "Γάλλος David Luiz" λόγω της απίστευτης ομοιότητας του.

Καριέρα

Άρσεναλ 
Στις 11 Ιουλίου 2018, κατά τη διάρκεια της καλοκαιρινής μεταγραφικής περιόδου, ανακοινώθηκε ότι ο Γκεντουζί είχε προσχωρήσει στην Άρσεναλ έναντι αμοιβής που δε γνωστοποιήθηκε και πιστεύεται ότι μεταγράφηκε έναντι 7 εκατομμύρια λιρών (8.000.000 ευρώ) συν τα μπόνους. Ο προπονητής Ουνάι Έμερι δήλωσε ότι: "Είμαστε ευτυχείς που ο Ματέο έγινε μέλος μας. Είναι ταλαντούχος νέος παίκτης και πολλοί σύλλογοι ενδιαφέρθηκαν γι 'αυτόν, έχει μεγάλη δυναμική και κέρδισε καλή εμπειρία πρώτης ομάδας την προηγούμενη σεζόν με τη Λοριάν. Θέλει να μάθει και θα βελτιωθεί και θα αποτελέσει σημαντικό κομμάτι του κύριου ρόστερ μας". Μετά την ένταξή του στην ομάδα, ο Γκεντουζί έλαβε τον αριθμό φανέλας 29, τον οποίο κατείχε προηγουμένως ο Γκρανίτ Τζάκα, ο οποίος πήρε τον αριθμό φανέλας 34 μετά την αποχώρηση του Φρανσίς Κοκλέν την προηγούμενη σεζόν.

Σεζόν 2018—2019 
Στις 28 Ιουλίου έκανε το δεύτερο ντεμπούτο του σε φιλικό αγώνα έναντια της πρώην ομάδας του Παρί Σεν Ζερμέν στη Σιγκαπούρη. Ήταν μέλος της αρχικής ενδεκάδας, όπου εντυπωσίασε και βοήθησε την ομάδα του να νικήσει την Παρί Σεν Ζερμέν με 5–1. Στις 12 Αυγούστου 2018 έκανε το ντεμπούτο του στην Πρέμιερ Λιγκ, στον εναρκτήριο αγώνα της νέα σεζόν, όπου η ομάδα του έπαιξε με τους πρωταθλητές Μάντσεστερ Σίτι. Η ομάδα του έχασε με σκορ 0–2.

Στις 6 Σεπτεμβρίου έγινε ο "Παίκτης του Μήνα" για τον Αύγουστο, αφού ψηφίστηκε από τους οπαδούς της Άρσεναλ για τις καλές του εμφανίσεις στα πρώτα του παιχνίδια με την Άρσεναλ..

Στις 4 Οκτωβρίου σκόραρε το πρώτο επαγγελματικό γκολ της καριέρας του με ασίστ του Λακαζέτ, στον αγώνα με την Καραμπάγ, όπου η Άρσεναλ κέρδισε με 3–0.

Δανεισμός στη Μαρσέιγ 

Στις 6 Ιουλίου 2021 η Μαρσέιγ ανακοίνωσε τον δανεισμό του από την Άρσεναλ για έναν χρόνο, με τη συμφωνία των «κανονιέρηδων» με τη Μαρσέιγ να προβλέπει υποχρεωτική οψιόν αγοράς του νεαρού Γάλλου το καλοκαίρι του 2022.

Παραπομπές 

Γάλλοι ποδοσφαιριστές
Ποδοσφαιριστές Παρί Σεν Ζερμέν
Ποδοσφαιριστές ΦΚ Λοριάν
Ποδοσφαιριστές Άρσεναλ
Ποδοσφαιριστές Πρέμιερ Λιγκ
Ποδοσφαιριστές Χέρτα Βερολίνου
Ποδοσφαιριστές Μπούντεσλιγκα
Ποδοσφαιριστές Ολιμπίκ Μαρσέιγ
Γάλλοι μαροκινής καταγωγής
Παντζσίρ (ποταμός)

Ο ποταμός Παντζσίρ κυλά στην ομώνυμη κοιλάδα του βορειοανατολικού Αφγανιστάν, 150 χιλιόμετρα βόρεια της Καμπούλ. Ο ποταμός Γκορμπάντ αποτελεί τον κύριο παραπόταμό του. Ο Γκορμπάντ κυλά στην περιφέρεια Παρβάν και συμβάλει με τον ποταμό Παντζσίρ 10 χιλιόμετρα ανατολικά του Τσαρικάρ. Ο Παντζσίρ κυλά νότια μέσω της οροσειράς Χίντου Κους και εκβάλει στον ποταμό Καμπούλ στην πόλη Σουρόμπι. Ένα φράγμα για τη μεταφορά ύδατος από τον ποταμό Παντζσίρ στον ποταμό Καμπούλ κατασκευάστηκε κοντά στο Σουρόμπι τη δεκαετία του 1950.

Παραπομπές 

Ποταμοί του Αφγανιστάν
Καζάν ντιπί

Το καζάν ντιπί (kazan dibi) είναι μία μικρασιατική συνταγή. Η ονομασία της προέρχεται από τα τουρκικά και σημαίνει «πάτος του καζανιού» (dip = «πάτος»). Παρασκευάζεται αποκλειστικά από βουβαλίσιο γάλα (καθώς αυτό θεωρείται γνησιότερο), ενώ συχνά το γλυκό πασπαλίζεται με τριμμένη  κανέλα.

Υλικά 
 ζάχαρη
 βούτυρο
 γάλα βουβαλίσιο
 καραμέλα
 βανίλια
 ανθόνερο
 ρυζάλευρο

Αναφορές

Γλυκά
Πολιτισμός της Τουρκίας
Πολίτικη κουζίνα
Τουρκική κουζίνα
Τουρκικές λέξεις και φράσεις
Παυλίνα Βουλγαράκη

Η Παυλίνα Βουλγαράκη είναι Ελληνίδα τραγουδοποιός, στιχουργός  της έντεχνης και εναλλακτικής ποπ μουσικής σκηνής. Γεννήθηκε στην Αθήνα τον Ιούλιο του 1992 και σπούδασε Ψυχολογία στο Πάντειο Πανεπιστήμιο.   

Με την τραγουδοποιία  ασχολήθηκε αμέσως μετά την εισαγωγή της στο Πανεπιστήμιο. Έκανε πρακτική άσκηση στην σχολική ψυχολογία ενώ η πτυχιακή της είχε το θέμα «Η θεραπεία του τραύματος μέσα από την τέχνη» 

Παράλληλα με τις σπουδές της ξεκίνησε ως ερμηνεύτρια της House Band στο Σταυρό του Νότου ενώ την ίδια περίοδο έκανε Street Performance   σε δρόμους της Αθήνας κι εμφανιζόταν σε διάφορα μουσικά μπαρ,καφέ και στέκια σε όλη την Ελλάδα με διάφορα ψευδώνυμα χωρίς ακόμη να έχει δική της δισκογραφία. 

Η δισκογραφία της αποτελείται από δύο προσωπικές συλλογές. Η πρώτη είναι κυρίως σε δικούς της στίχους και μουσική με τίτλο   "Λαβύρινθοι" κυκλοφορώντας το 2014

Ενώ ο δεύτερος "Μωβ Καληνύχτες " ξεχώρισε για τον ήχο και τις ενορχηστρώσεις του τόσο από δημοσιογράφους κι έντυπα (ψηφίστηκε ο δίσκος της χρονιάς το 2017 από τους αναγνώστες της Athens Voice κι άλλων εντύπων) με τραγούδια που σύντομα αγαπήθηκαν από το κοινό όπως το «Φερ’τα μου όλα πίσω» σε δικούς της στίχους και μουσική με την συμμετοχή του θρυλικού Ψαραντώνη, και «Έλα λίγο πιο κοντά»

Έχουν ήδη κυκλοφορίσει singles από τον τρίτο προσωπικό της δίσκο όπου αναμένεται να κυκλοφορήσει την άνοιξη του 2021 στο πλαίσιο του οποίου έχει συνεργαστεί και έχει συνυπογράψει τραγούδια με την Δήμητρα Γαλάνη.

Έχει συνεργαστεί κατά καιρούς με τον τον Λαυρέντη Μαχαιρίτσα, την Δήμητρα Γαλάνη , Τον Ψαραντώνη , τον Παναγιώτη Καλαντζόπουλο, τον Μπάμπη Στόκα, τον Γιάννη Κότσιρα, τον Μανώλη Μητσιά, την Φωτεινή Βελεσιώτου, τον Φοίβο Δεληβοριά κι άλλους.

Συμμετείχε, ως ερμηνεύτρια στη Λαϊκή Ορχήστρα Μίκης Θεοδωράκης , ενώ δημιουργεί και παρουσιάζει και σταθερά παρουσιάζει τις δικές της προσωπικές παραστάσεις σε θεατρικούς χώρους και μουσικές σκηνές ενώ έχει συμμετάσχει σε πλήθος φιλανθρωπικών εκδηλώσεων είτε μέσω performance είτε οργανώνοντας εθελοντικά art therapy session σε ξενώνες προσφύγων.  

Από τα τέλη του 2020 έχει ξεκινήσει την δίκη της σειρά podcast στο Spotify, στο YouTube και σε όλες τις πλατφόρμες, το  “pavodcast ” όπου μοιράζεται σκέψεις και προσωπικές εμπειρίες με τους ακροατές ενώ πραγματεύεται θέματα που αφορούν όλους μας. Με φιλοσοφική διάθεση, και ποιότητες καλλιτεχνικές.

Παραπομπές 

Ελληνίδες τραγουδίστριες
Έλληνες στιχουργοί
Πολύανθο Ροδόπης

Ο Πολύανθος (παλαιότερη ονομασία: Ναρλίκιο) είναι χωριό της Ροδόπης, με πληθυσμό 794 κατοίκους, το οποίο ανήκει διοικητικά στο  Δήμο Ιάσμου. Απέχει 17 χιλιόμετρα από την Κομοτηνή και 34 χιλιόμετρα από την Ξάνθη, ενώ η κωμόπολη του Ιάσμου βρίσκεται σε απόσταση μόλις 4 χιλιομέτρων. Το χωριό βρίσκεται στους πρόποδες της οροσειράς της Ροδόπης.

Όπως στη γενικότερη περιοχή, έτσι και στον Πολύανθο συνυπάρχουν χριστιανοί και μουσουλμάνοι, με κύριες ασχολίες τις καλλιέργειες και την κτηνοτροφία. Στο χωριό λειτουργούσε μέχρι τη δεκαετία του 1980 σταθμός του ΟΣΕ, ενώ μέχρι και σήμερα το χωριό εξυπηρετείται απο το ΚΤΕΛ Ροδόπης.

Ιστορικά στοιχεία 
Ο Πολύανθος στέκει πάνω στην αρχαία Εγνατία Οδό, η οποία ήταν μεγάλης εμπορικής, οικονομικής και πολιτισμικής σημασίας για τη Βυζαντινή Αυτοκρατορία. Την δεκαετία 1360-1370 η περιοχή καταλήφθηκε από τους Οθωμανούς. Μετά την προσάρτηση της περιοχής στην Ελλάδα και τις ανταλλαγές πληθυσμών που ακολούθησαν μεταξύ Ελλάδας, Τουρκίας και Βουλγαρίας, στο χωριό εγκαταστάθηκαν Έλληνες πρόσφυγες από τις περιοχές της Ανατολικής και της Βόρειας Θράκης.

Αξιοθέατα 
Το πέτρινο τοξωτό γεφύρι στον ποταμό Κομψάτο, χτισμένο το 17ο-18ο αιώνα σε οθωμανικό ρυθμό με πλακαρές πέτρες από Ηπειρώτες μάστορες. Πρόκειται για ένα γεφύρι με κατεύθυνση από τη δύση προς την ανατολή. Το γεφύρι ήταν τρίτοξο με δυο μεσόβαθρα και δυο ακρόβαθρα και κατεύθυνση από Δύση προς Ανατολή. Σήμερα σώζεται το μεσαίο και ανατολικό τόξο και το ανατολικό ακρόβαθρο. Το μεσαίο τόξο ελαφρώς υπερυψωμένο ήταν το μεγαλύτερο. Έχει άνοιγμα 21,80 μ. και ύψος 12 μ. Το ανατολικό έχει άνοιγμα 17 μ.  
Το βυζαντινό κάστρο του Πολυάνθου, το οποίο βρίσκεται χτισμένο σε κωνικό λόφο. Οι ανασκαφές στο κάστρο έχουν δείξει ίχνη κατοίκησης παλαιοχριστιανικών και βυζαντινών χρόνων.   Στην περιοχή του κάστρου έχουν ανευρεθεί ερείπια μεσαιωνικής τρίκλιτης παλαιοχριστιανικής εκκλησίας και νεκροταφείου της ίδιας περιόδου, που δείχνουν ότι γύρω από το κάστρο υπήρξε ευρύτερος οικισμός.

Ποδοσφαιρική oμάδα
Η ποδοσφαιρική ομάδα του Πολυάνθου ειναι ο Κομψάτος, ο οποίος έχει πάρει την ονομασία του από τον ομώνυμο ποταμό της περιοχής. Η ομάδα του χωριού παίζει στη Β’ ΕΠΣ Θράκης από το καλοκαίρι του 2018.

Κωδικοί Πολυάνθου
Ο ταχυδρομικός κώδικας του χωριού είναι 69200, ενώ ο τηλεφωνικός κωδικός είναι 25340.

Παραπομπές 

Δήμος Ιάσμου
Χωριά του νομού Ροδόπης
Βασιλική Τσιρογιάννη

Η Βασιλική Τσιρογιάννη είναι Ελληνίδα μοντέλο που στέφθηκε Σταρ Ελλάς 2012 και εκπροσώπησε την χώρα της στα καλλιστεία Μις Υφήλιος 2012.

Πρώτα χρόνια 
Η Τσιρογιάννη είναι φοιτήτρια στο Δημοκρίτειο Πανεπιστήμιο Θράκης και εργάζεται στην Top-Class International και ως μοντέλο.

Σταρ Ελλάς 2012
Η Βασιλική Τσιρογιάννη στέφθηκε Σταρ Ελλάς το 2012..

Παραπομπές

Εξωτερικοί σύνδεσμοι
Επίσημη ιστοσελίδα

Έλληνες μοντέλα
Νικήτριες Σταρ Ελλάς
Βαντάνα Σίβα

Η Βαντάνα Σίβα (γεννημένη στις 5 Νοεμβρίου 1952) είναι Ινδή μελετήτρια, περιβαλλοντική ακτιβίστρια, αγωνίστρια υπέρ της υπεράσπισης τροφίμων και συγγραφέας της εναλλακτικής παγκοσμιοποίησης. Ζει στο Δελχί και έχει γράψει πάνω από 20 βιβλία.

Είναι ηγετικό μέλος και μέλος του διοικητικού συμβουλίου του Διεθνούς Φόρουμ για την Παγκοσμιοποίηση (μαζί με τους Τζέρι Μάντερ, Έντουαρντ Γκόλντσμιθ, Ραλφ Νάντερ, Τζέρεμι Ρίφκιν και άλλους) και σύμβολο του παγκόσμιου κινήματος αλληλεγγύης γνωστό ως κίνημα εναλλακτικής παγκοσμιοποίησης. Έχει υποστηρίξει τη σοφία πολλών παραδοσιακών πρακτικών, όπως προκύπτει από τη συνέντευξη της στο βιβλίο Vedic Ecology (από την Ranchor Prime) που βασίζεται στην Βεδική κληρονομιά της Ινδίας. Είναι μέλος της επιστημονικής επιτροπής του Fundacion IDEAS, της ομάδας προβληματισμού (think tank) του Σοσιαλιστικού Κόμματος της Ισπανίας. Είναι μέλος του Διεθνούς Οργανισμού για μια Συμμετοχική Κοινωνία. Έλαβε το Βραβείο Ορθής Διαβίωσης το 1993, γνωστό και ως "Εναλλακτικό Βραβείο Νόμπελ".

Πρώτα χρόνια 

Η Βαντάνα Σίβα γεννήθηκε στο Ντεχραντούν. Ο πατέρας της ήταν συντηρητής των δασών και η μητέρα της ήταν αγρότισσα με αγάπη για τη φύση. Εκπαιδεύτηκε στο Ναϊνίταλ και το Ντεχραντούν.

Η Σίβα σπούδασε φυσική στο πανεπιστήμιο του Παντζάμπ στο Τσαντίγκαρ. Αποφοίτησε με πτυχίο στις επιστήμες το 1972 και απέκτησε το μάστερ της στις επιστήμες το 1974. Μετά από αυτό εργάστηκε για λίγο στο Κέντρο Ατομικής Έρευνας Μπάμπα πριν μετακομίσει στον Καναδά για να συνεχίσει τις σπουδές τους στο Πανεπιστήμιο του Γκελφ. Το 1978, ολοκλήρωσε και έλαβε το διδακτορικό της στη φιλοσοφία στο Πανεπιστήμιο του Δυτικού Οντάριο, με επίκεντρο τη φιλοσοφία της φυσικής. Η διατριβή της είχε τίτλο "Κρυμμένες μεταβλητές και τοποθεσία στην κβαντική θεωρία", στην οποία συζητούνται οι μαθηματικές και φιλοσοφικές επιπτώσεις θεωριών κρυφών μεταβλητών που δεν εμπίπτουν στην αρμοδιότητα του θεωρήματος του Μπελ.

Παραπομπές 

Ινδοί επιστήμονες
Ινδοί φεμινιστές
Βραβείο Ορθής Διαβίωσης
Θεία Ευχαριστία στην Καθολική Εκκλησία

Η Θεία Ευχαριστία στην Καθολική Εκκλησία εορτάζεται ως "η πηγή και κορυφή" της χριστιανικής ζωής. Η Θεία Ευχαριστία λαμβάνει χώρα καθημερινά (εκτός από την Μεγάλη Παρασκευή, όταν η λειτουργία γίνεται τη Μεγάλη Πέμπτη) κατά τη διάρκεια της εορτής της Θείας Λειτουργίας, της ευχαριστιακής λειτουργίας. Ο όρος Θεία Ευχαριστία χρησιμοποιείται επίσης για το ψωμί και το κρασί όταν μεταβιβάζονται (η ουσία τους έχει αλλάξει) όπου σύμφωνα με την καθολική διδασκαλία περιέχεται το σώμα και το αίμα του Ιησού Χριστού. Επίσης η διδασκαλία της Καθολικής Εκκλησίας αναφέρει ότι «Στο Μυστικό Δείπνο, τη νύχτα που προδόθηκε, ο Σωτήρας μας καθιέρωσε την Ευχαριστιακή θυσία του Σώματος και του Αίματος Του».

Το Ευλογημένο Μυστήριο είναι λατρευτικός όρος που χρησιμοποιείται στην Ρωμαιοκαθολική Εκκλησία για να αναφερθεί στο ευχαριστιακό είδος (το Σώμα και το Αίμα του Χριστού).

Παραπομπές 

Θεία λειτουργία
Καβάστου (Επαρχία Τάρτου)

Το Καβάστου είναι χωριό στην επαρχία Λούουνγια της επαρχίας Τάρτου της Εσθονίας, στην αριστερή όχθη του Εμαγιόγκι. Το 2009 το χωριό είχε πληθυσμό 315 κατοίκων.

Το μόνο λειτουργικό καλωδιωτό πλοίο στην Εσθονία διασχίζει τον ποταμό στο Καβάστου. Η πόλη διαθέτει αναμεταδότη μέσων κυμάτων με καλωδιωτό ιστό ύψους 2.249 μέτρων, το οποίο χρησιμοποιείται για την μετάδοση ενός θρησκευτικού προγράμματος στα 1035 kHz με 125 kW.

Γκαλερί

Παραπομπές

Εξωτερικοί σύνδεσμοι 

 Population of Luunja Parish by villages
Πόλεις της Εσθονίας